لبزانکی ھال.
کنرک انجمن شعر ادب ءِ ماهانه دیوان رمس {(تاریخ).۶; ۹ُ;. ۹۷ ءَ پنچ شنبه بیگاه ءَ ادار ۳ ءَ ماں کنرک ءِ اداره اشاد ءِ مزن دیوانجاه ءَ گوں کنرک انجمن شعر ادب ءِ کارمستر ملاچمل ءِ جارچینی ءَ ءُ گوں بلوچی ادب ءُ زبان ءِ مزن نامیں شاعر ءُ زیمل زانت استاد تاج محمد طائر ءِ پاگواجهی ءَ برجم دارگ بوت دیوان گوں کلام الله ءِ ملکوتی آیاتاں ءُ سرود ملی ءَ بنگیج بوت پدا کنرک ءِ اداره ارشاد اسلامی ءِ کارمستر واجه عبدالوهاب ایرانژاد ءَ دیوان ءِ آتکگیں ادیب ءُ شاعر ءُ مهماناں وش اتک کنان ءَ گوشت که منی اداره په چوشیں دیوانانی هر ڈولیں همکاری ءَ تیارانت آئی ءَ گوشت گوں هنرمنداں په هر وڑیں کارءَ ما وتی لانک بستگ ءُ تیارایں اے دیوان که ماں دو بهر ءَ ات بزاں لچه گوشی ءُ موسیکی ماں موسیکی بهر ءِ تها کنرک ءِ ازمگراں بزاں الهی بخش افراز گوں بینجو ءَ ءُ قیوم هوتی ءُ حنیف صیادی گوں ریتم ءُ گوشنده حسین غموار ءَ ملاچمل ءِ پربندے گوں ساز ءُ زیملاں په دیوان ءَ ندر کت ءُ چاپانی داد گپت دیمترءَ لچه گوشی بهر ءَ جهل ءِ نام گپتگیں لچه کاراں وتی ساچشت په دیوان ءَ ونت انت
1.عزیز وارس
2.عبدالرحمان شاد
3.استاد ماجد ارجمندی
4.ملاچمل
5.ناهدا محمد رحیم
6.جبار دلدار
7.حسین غموار
8.مجید همراه
9.محمد امیری
10.طارق حسین هوت
11.مرادعلی وفادار
12.مصطفی واهگ
13.صدیق ترانگ
14.ایاز وفا
15.سعید زهیر
16.محمد زهیر
17.عبدالوهاب دامنی
18.شیھ سید
19.باسط هوت
20.صابر ساده .
پدا قیوم فنا سید ءَ ءُ کسان سالیں مجیب راز ءَ وتی نبشتانک هم په دیوان ءَ ندر کت انت
دیوان ءِ گڈسر ءَ چه اداره ارشاد اسلامی ءِ نیمگ ءَ کسان سالیں محمد زهیر ءُ مجیب راز ءَ داد دیگ بیت په اے داد ءِ دیگ ءَ جارچین ءَ ماسٹر رشید بهره مند ءُ استاد تاج محمد طائر واجه عبدالوهاب ایرانژاد ءُ استاد ماجد ارجمندی تلو سرءَ لوٹائینت انت ءُ داد اے دوئیں ورنایاں دیگ بیت
دیوان ءِ هلاسی ءِ جار ءِ جنگ ءَ چه پد درستیں ادیب ءُ شاعر یکجاه اوشتات انت ءُ بازیں عکس ءُ یادگاریں پوٹو گرگ بیت دیوان ادار ۷ ءَ په وشی آسر بوت
هالکار:::ملاچمل